यस्तै, गर्भवती महिलामा गम्भीर मिर्गौला रोग भएमा आमा र तिनका शिशुमा समेत नकारात्मक असर गर्ने उनले बताए। उनले भने, 'गर्भवती अवस्थामा स्वास्थ्यको राम्रो हेरचाहका साथै पोषिलो खानेकुरा नखाए त्यस्ता आमाबाट कम तौलको बच्चा जन्मन सक्छ। कम तौल भएको बच्चामा नेफ्रोन कम हुन्छ। त्यस्ता बच्चाको पछि मिर्गौला बिग्रने समस्या हुन्छ। ' बदलिँदो जीवनशैली, खानपान, मोटोपनले गर्दा पछिल्लो समयमा युवा अवस्थामै मिर्गौला रोग देखा पर्न थालेको डा. श्रेष्ठ बताउँछन्। नेपालमा वर्सेनि मिर्गौला रोगीको संख्या बढिरहेको छ।
